12. ΠΡΟΕΔΡΙΚΟΝ ΔΙΑΤΑΓΜΑ της 10/22 Νοεμ. 1979 (ΦΕΚ Δ΄ 665) Περί επιβολής όρων και περιορισμών κατά την τοποθέτησιν διαφημίσεων, φωτεινών επιγραφών κ.λ.π. επί των όψεων των κτιρίων της οδού Σταδίου της πόλεως των Αθηνών. Έχοντες υπ’όψει: 1.Τας διατάξεις του από 17 Ιουλ. 1923 Ν.Δ/τος «περί σχεδίων πόλεων κ.λ.π.», ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 1, 9 και 11 αυτού. 2.Τας διατάξεις του Ν.Δ. 8/1973 «περί Γ.Ο.Κ.» και ειδικώτερον των άρθρ. 79 (παρ. 1, 2, 3, 4 και 5) 80 (παρ. 1, 2, 3 και 5), 84 (παρ. 7) και 96 (παρ. 3 και 5) αυτού. 3.Τας διατάξεις της παρ. 1 του άρθρ. 60 του Νόμ. 947/1979 «περί οικιστικών περιοχών». 4.Την υπ’ αριθ. ΕΔ2α/04/20/Φ.Θ.2.1.1./31.1.79 κοινήν απόφασιν του Πρωθυπουργού και του Υπουργού Δημοσίων Έργων «περί αντικαταστάσεως της υπ’ αριθ. ΕΔ2/α/04/59/Φ.Θ.2.1.1./1978 αποφάσεως «περί μεταβιβάσεως αρμοδιοτήτων του Υπουργού Δημοσίων Έργων εις τον Υφυπουργόν του αυτού Υπουργείου» (ΦΕΚ 106/Β). 5.Την υπ’ αριθ. 248/1979 γνωμοδότησιν του Συμβουλίου Δημοσίων Έργων (Τμήμα Οικισμού) και  6.Την υπ’ αριθ. 1062/1979 γνωμοδότησιν του Συμβουλίου της Επικρατείας, προτάσει του Υφυπουργού Δημοσίων Έργων, απεφασίσαμεν: Άρθρ.1.-1.Απαγορεύεται η τοποθέτησις διαφημίσεων, φωτεινών ή μη φωτεινών επιγραφών και φωτοβόλων σωλήνων αναφερομένων εν τοις επομένοις ως «πρόσθετα στοιχεία» επί της προσόψεως των κτιρίων των κειμένων επί της οδού Σταδίου της πόλεως Αθηνών κάτω του ύψους των 3 μέτρων και άνω του ύψους των 4,5 μέτρων, μετρούμενον εις το μέσον της όψεως και από της στάθμης του πεζοδρομίου. 2.Κατά παρέκκλισιν της παρ. 1 επιτρέπεται η τοποθέτησις φωτεινής ή μη φωτεινής επιγραφής εις την όψιν, άνωθεν του ισογείου, κτιρίων του Δημοσίου, Τραπεζών και Ξενοδοχείων, πλην του δώματος και της στέγης. 3.Τα παράλληλα προς την οικοδομικήν γραμμήν ως άνω πρόσθετα στοιχεία τοποθετούνται μεταξύ των τυχόν υφισταμένων εις την όψιν των κτιρίων υποστηλωμάτων (Κατασκευαστικός κάναβος) με μέγιστον ύψος 0.80 του μέτρου και μέγιστον μήκος όσο το μεταξύ των υποστηλωμάτων άνοιγμα. Πάντως επιτρέπεται η υποδιαίρεσις άνοιγμα. Πάντως επιτρέπεται η υποδιαίρεσις των ως άνω στοιχείων εις μικρότερα τμήματα, παραστάσεις, σχήματα, γράμματα, εφ’ όσον δεν υπερβαίνουν εν τω συνόλω τα ως άνω μεγέθη. Κατ’ αμφοτέρας τας περιπτώσεις τα ανωτέρω στοιχεία δεν επιτρέπεται να εξέχουν της οικοδομικής γραμμής πέραν των 0,10 του μέτρου. 4.Τα κάθετα προς την οικοδομικήν γραμμήν πρόσθετα στοιχεία δύνανται να έχουν οιονδήποτε σχήμα εφ’ όσον δεν υπερβαίνουν περίγραμμα διαστάσεων 0,80Χ0,80Χ0,20 και τοποθετούνται επί των υποστηλωμάτων του κατασκευαστικού καννάβου το δε εξώτατον σημείων αυτών τοποθετείται τουλάχιστον 0,50 του μέτρου εσώτερον της ακμής του κρασπέδου του πεζοδρομίου και δεν απέχει της οικοδομικής γραμμής περισσότερον του ενός μέτρου. 5.Τα πρόσθετα στοιχεία του αυτού κτιρίου τοποθετούνται εντός του κατά την παρ. 1 καθοριζομένου πλαισίου υψών με την αυτήν αφετηρίαν και το αυτό τέλος ύψους. 6.Επιτρέπεται η τοποθέτησις φωτεινών επιγραφών εντός των προθηκών και συναφών εσωτερικών χώρων του κτιρίου. 7.Εις την περίπτωσιν εξωτερικής στοάς, τα πρόσθετα στοιχεία τοποθετούνται μόνον επί της προσόψεως του καταστήματος και εντός του καθοριζομένου δια των παρ. 1, 3 και 4 του παρόντος πλαισίου υψών και ανωτάτων μεγεθών και διαστάσεων, απαγορευομένης της τοποθετήσεως αυτών εις οιονδήποτε έτερον σημείον ή επιφάνειαν της στοάς, ή επί της οικοδομικής γραμμής. 8.Απαγορεύεται η τοποθέτησις των εν άρθρ. 1 στοιχείων επί των προστεγασμάτων των κτιρίων και επί των ανοικτών εξωστών εις οιονδήποτε ύψος και αν ευρίσκονται ταύτα. Άρθρ.2.-1.Οι άξονες και τα σημεία στηρίξεως των κινητών προστεγασμάτων τοποθετούνται εντός του πλαισίου των 3 μέτρων έως 4,50 μέτρων το χαμηλότερον σημείον των προστεγασμάτων αυτών εις ελεύθερον ύψος 2,50 μέτρων από τη στάθμη του πεζοδρομίου. Κινητά προστεγάσματα επιτρέπονται εις το υπόλοιπον κτίριον άνω των 4,50 μέτρων μόνον εις ανοικτούς εξώστας, εις εσοχάς ή εις το δώμα. Το εξώτατον σημείον του κινητού προστεγάσματος δέον να απέχη τουλάχιστον 0,50 του μέτρου εσώτερον της ακμής του κρασπέδου του πεζοδρομίου. 2.Απαγορεύεται η τοποθέτησις κινητού προστεγάσματος επί των ισογείων των κτιρίων εφ’ όσον υφίσταται εξωτερική ή εσωτερική στοά. 3.Το κινητόν προστέγασμα τοποθετείται κάτωθεν των προσθέτων στοιχείων. 4.Επιτρέπεται η αναγραφή επί του κινητού προστεγάσματος. 5.Ανά κτίριον, άπαντα τα κινητά προστεγάσματα τοποθετούνται με την αυτήν αφετηρίαν και το αυτό τέλος ύψους εντός του πλαισίου υψών του καθοριζομένου υπό της παρ. 1 του παρόντος, ο δε χρωματισμός αυτών είναι ενιαίος. Άρθρ.3.-1.Δια την χορήγησιν αδειών προς ανέγερσιν νέων κτιρίων, δέον εις την αρχιτεκτονικήν μελέτην αυτών να περιλαμβάνεται η θέσις των κατά τα άρθρ. 1 και 2 προσθέτων στοιχείων. 2.Αι υφιστάμεναι επί των όψεων των κτιρίων διαφημίσεως, φωτειναί ή μη φωτειναί επιγραφαί, φωτοβόλοι σωλήνες και κινητά προστεγάσματα, δέ(Αντί για τις σελ. 381(κ)-382,01) Σελ. 381(λ) Τεύχος Η31-Σελ. 83 Γεν. Οικοδομικός Κανονισμός 23.Δ.κ.12 ον να προσαρμοσθούν προς τας διατάξεις του παρόντος Δ/τος μέχρι 30.4.1980. Άρθρ.4.-1.Εις τους παραβάτας των διατάξεων του παρόντος επιβάλλεται διοικητική ποινή προστίμου ως ακολούθως: Μετά την πάροδον της κατά την παρ. 2 του άρθρ. 3 προθεσμίας ήτοι από 1.5.1980 25.000 δραχμαί μετά πάροδον ενός μηνός από της αυτής ημερομηνίας ήτοι από 1.6.1980 50.000 δραχμαί μετά την πάροδον 2 μηνών από της αυτής προθεσμίας ήτοι από 1.7.1980 100.000 δραχμαί, μετά την πάροδον 3 μηνών από της αυτής προθεσμίας ήτοι από 1.8.1980 200.000 δραχμαί, μετά την πάροδον 4 μηνών από της αυτής προθεσμίας ήτοι από 1.9.80 400.000 δραχμαί, μετά την πάροδον 5 μηνών από της αυτής προθεσμίας ήτοι από 1.10.1980 800.000 δραχμαί, μετά την πάροδον έξ μηνών από της αυτής προθεσμίας ήτοι από 1.11.1980 έν εκατομμύριον (1.000.000) δραχμαί και δι’ έκαστον επόμενον μήνα ανά 1.000.000 δραχμαί. 2.Εις περίπτωσιν τοποθετήσεως το πρώτον προσθέτου τινός στοιχείου ή προστεγάσματος αντικειμένου εις τας διατάξεις του παρόντος, μετά την πάροδον της κατά το άρθρ. 3 παρ. 2 προθεσμίας επιβάλλεται διοικητική ποινή προστίμου ίση προς την ποινήν, η οποία προβλέπεται κατά την παρ. 1 του παρόντος άρθρου δια τον αντίστοιχον μήνα.